
MISIJA 


Dječji vrtić „Radost“ je ustanova koja obavlja djelatnost organiziranog oblika odgojno obrazovnog rada s djecom predškolske dobi,te njegu i skrb o djeci predškolske dobi. 
 Zadaća vrtića je vrtića kao takve ustanove briga i skrb  o djeci predškolske dobi s područja grada Ludbrega(po potrebi i šire) kao i osiguravanje kvalitetnih programa usklađenih s potrebama djece i njihovih roditelja ,pružanje kvalitetnih usluga u domeni svoje djelatnosti, te stvaranje uvjeta materijalnih i kadrovskih za kvalitetan život djeteta,razvoj svih sposobnosti djeteta kao i osiguravanje jednakih mogućnosti svoj djeci.
Dugoročno želimo osigurati visoku razinu kvalitete rada i kompetentnost zaposlenih, te više materijalno tehničke uvjete cijele ustanove.


CILJ
Stvaranje uvjeta za cjeloviti razvoj djeteta, te poticanje razvoja kompetencijakoje su nužne za snalaženje i aktivno sudjelovanje u svakodnevnom životu. Pružanje djeci sve potrebne njege i zaštite obvezne prema Zakonu o predškolskom odgoju, Državno pedagoškim standardima, kao i drugim pravilnicima i akti dječjeg vrtića „Radost“, te odlukama grada kao osnivača i vlasnika.
Osiguravanje svih potrebnih uvjeta za rad zaposlenih, a s ciljem stavaranja što boljeg i profesionalnijeg pristupa djeci, te trajno stručno osposobljavanje
Sukladno financijskom planu i mugućnostima osigurati djeci pravilnu i zdravu  prehranu potreban didaktički i likovni materijal, kao i higijenske uvjete, te podmirenje režija i obveza prema radnicima.
Redovitim izvještavanjem Upravnom vijeću osigurati potpune informacije o radu vrtića, o postupanju prema Zaključcima Grada .
Ekonomično i učinkovito upravljanje sredstvima , te informiranje i izvještavanje osnivača o poslovanju vrtića,  djelotvornom  i učinkovitom trošenju proračunskih sredstava na zakonit i transparentan način.
Pvećati prihode preko uvođenja novih programa.




PROCJENA

[bookmark: _GoBack]Procjena će se provesti koristeći Upitnik o samoprocjeni koji je sastavni dio Naputka za izradu godišnjih izvješća o sustavu unutarnjih kontrola( NN.8/07). 

Kontrolno okruženje

Vrtić kao ustanova ima jednu osobu zaposlenu na tajničkim i računovodstvenim poslovima, druga osoba koja radi u upravi je ravnatelj, kao mali proračunski korisnik  teško nam je odgovoriti na sva pitanja Upitnika o samoprocjeni financijskog upravljanja i kontrola.
Zaposlenice uprave , kao i osoba zadužena za nepravilnosti upoznate su s etičkim kodeksom državnih službenika i namještenika , dok su ostali zaposleni  upoznati s Statutom Vrtića i Pravilnikom o unutarnjem ustrojstvu koji  određuju obvezu zaposlenih u ponašanju prema imovini Vrtića, prema dokumentima,prema povjerljivim podacima (o djeci ,roditeljima, Vrtiću) koji bi na bilo koji način mogli oštetiti ugled Vrtića ili nanjeti  financijsku štetu Vrtiću.

Upravljanje rizicima
Vrtić planira ostvarenje željenih ciljeva  prilikom izrade financijskog plana, te projekcije za slijedeće dvije godine prema uputama nadležnog proračuna.  Sredstva iz vlastitih prihoda nisu dovoljna za veće planove i ulaganja, već se koriste za redovno poslovanje , budći da je ekonomska cijena vrlo niska, a sve dugoročna planiranja ovise o planovima Grada kao osnivača i vlasnika.
Cilj Vrtića povećanje ekonomske cijene koja bi omogućila kvalitetniju i raznovrsniju prehranu djece,veću mogućnost stručnog usavršavanja zaposlenih, stručni tim koji bi brinuo za djecu s posebnim potrebama i provodio individualan rad s djecom kojoj je to potrebno.
Cilj Vrtića je smanjenje broja djece sukladno normativima .
Cilj Vrtića je proširenje i stvaranje modernog Vrtića dostojnog vremena u kojem živimo.
Zaposlenici su upoznati s ciljevima jer smo željene ciljeve donijeli zajedničkim idejama, no s aspekta malog proračunskog korisnika koji sredstva dobiva prema Odlukama Gradskog vijeća i prema mogućnostima osnivača  ostvarivanje istih treba realno prilagoditi mogućnostima.
 U Vrtiću smo evidentirali dva osnovna rizika koji mogu ugroziti financijsko poslovanje, to su :
·  dotacije Grada za pojedini mjesec nisu uplaćene na vrijeme za pojedini mjesec
·  uplate   roditelja nisu plaćene na vrijeme za pojedini mjesec
Kontrolne aktivnosti
Upravno vijeće Vrtića prihvaća predloženi financijski plan, prema kojem se po planiranim stavkama troše sredstva sukladno ostvarenju prihoda.
Upravno vijeće se redovito obavještava o ostvarenju prihoda i trošenju istih , kao i Grad polugodišnjim i godišnjim izvješćima.
Ne postoje pisane upute za rad već se vodimo Zakonom o proračunskom računovodstvu , Uputama nadležnog proračuna , te Odlukama Upravnog vijeća.
Zbog  samo dvoje zaposlenih u upravi sve važne odluke nastojimo donijeti na Upravnom vijeću kako ne bi sve dužnosti  oko predlaganja, odobrenja, provedbe i evidentiranja vršile navedene osobe.
Svi akti su ažurirani.
Odgojitelji redovito vode evidenciju prisutne djece kako bi mjesečni obračun za dijete bio sukladan evidentiranim danima.
Vode se dnevne evidencije prisutnih radnika, a pristupi informacijama na računalu zaštićeni su šiframa poznatim djelatnicima uprave.
Čelnik zajedno sa FMC- timom provodio je kontrole ali ih nije evidentirao što će od sad sukladno FMC-u činiti. 
Zaposlenicima je dostupan sustav elektronske i pisane  komunikacije . 
Nastojimo koliko je moguće sustav FMC-a preslikati na našu malu ustanovu , što u pojedinim segmentima  kod tako malih sustava treba prilagoditi situaciji.
Sukladno zakonu i Planu FMC-a Vrtić će poduzeti sve potrebne postupke za realizaciju plana , te ga u okviru svojih mogućnosti realizirati.

